LT Europos Sąjungos oficialusis leidinys C 346/7

Pranešimas, kuriuo iš dalies keičiamas 2012 m. balandžio 27 d. paskelbtas pranešimas apie antisubsidijų tyrimo dėl importuojamų Kinijos Liaudies Respublikos kilmės dviračių inicijavimą ir šio tyrimo taikymo sritis išplečiama taip, kad apimtų tokius importuojamus dviračius, siunčiamus iš Indonezijos, Malaizijos, Šri Lankos ir Tuniso

2012/C 346/07

2012 m. balandžio 27 d. Europos Komisija (toliau – Komisija) inicijavo antisubsidijų tyrimą dėl importuojamų Kinijos Liaudies Respublikos kilmės dviračių (1) (toliau – pranešimas apie antisubsidijų tyrimo inicijavimą), vadovaudamasi 2009 m. birželio 11 d. Tarybos reglamento (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (2) 10 straipsniu (toliau – antisubsidijų tyrimas).

2012 m. rugsėjo 26 d. Komisija paskelbė 2012 m. rugsėjo 25 d. Komisijos reglamentą (ES) Nr. 875/2012, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 990/2011 importuojamiems Kinijos Liaudies Respublikos kilmės dviračiams, vengimo importuojant iš Indonezijos, Malaizijos, Šri Lankos ir Tuniso siunčiamus dviračius, deklaruojamus kaip Indonezijos, Malaizijos, Šri Lankos ir Tuniso kilmės arba ne, ir įpareigojama registruoti tokius importuojamus produktus (3), vadovaudamasi 2009 m. lapkričio 30 d. Tarybos reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (4) 13 straipsniu (toliau – tyrimas dėl antidempingo priemonių vengimo).

Kadangi minėtas tyrimas dėl antidempingo priemonių vengimo vykdomas dėl to paties produkto, kaip ir antisubsidijų tyrimas, t. y. dėl Kinijos Liaudies Respublikos kilmės dviračių ir kitų pedalinių transporto priemonių (įskaitant transportinius triračius, bet išskyrus vienračius) be variklio, pranešimo apie antisubsidijų tyrimo inicijavimą aprėptis turėtų būti ex officio iš dalies pakeista siekiant atsižvelgti į tyrimo dėl antidempingo priemonių vengimo inicijavimą. To reikia, be kita ko, siekiant sudaryti sąlygas prireikus įtraukti į antisubsidijų tyrimo priežastinio ryšio analizę bet kokius susijusius Kinijos Liaudies Respublikos kilmės importuojamus produktus, siunčiamus iš Indonezijos, Malaizijos, Šri Lankos ir Tuniso.

Todėl po pranešimo apie antisubsidijų tyrimo inicijavimą 5 dalies antros pastraipos įterpiama ši pastraipa:

„Atsižvelgiant į tai, kad buvo paskelbtas 2012 m. rugsėjo 25 d. Komisijos reglamentas (ES) Nr. 875/2012, kuriuo inicijuojamas tyrimas dėl galimo antidempingo priemonių, nustatytų Tarybos įgyvendinimo reglamentu (ES) Nr. 990/2011 importuojamiems Kinijos Liaudies Respublikos kilmės dviračiams, vengimo importuojant iš Indonezijos, Malaizijos, Šri Lankos ir Tuniso siunčiamus dviračius, deklaruojamus kaip Indonezijos, Malaizijos, Šri Lankos ir Tuniso kilmės arba ne, ir įpareigojama registruoti tokius importuojamus produktus (5), atlikus tyrimą taip pat gali būti nustatyta, ar produktas, kurį importuojant tariamai vengiama antidempingo priemonių, yra tiriamasis Kinijos Liaudies Respublikos kilmės produktas, kurio importas tariamai subsidijuojamas.

5.6 dalis pakeičiama 5.7 dalimi ir jos antraštė išdėstoma taip:

„5.7. Rašytinės informacijos teikimo, užpildytų klausimynų siuntimo ir susirašinėjimo tvarka “.

Tarp 5.5 dalies ir 5.7 dalies įterpiama nauja 5.6 dalis:

„5.6. Informacija dėl 5 dalies trečioje pastraipoje nurodyto klausimo Visos suinteresuotosios šalys, norinčios pateikti bet kokios svarbios informacijos, susijusios su 5 dalies trečia pastraipa, privalo tai padaryti per 37 dienas nuo šio pakeitimų pranešimo paskelbimo Europos Sąjungos oficialiajame leidinyje, jei nenurodyta kitaip.“

(1) OL C 122, 2012 4 27, p. 9.

(2) OL L 188, 2009 7 18, p. 93.

(3) OL L 258, 2012 9 26, p. 21.

(4) OL L 343, 2009 12 22, p. 51.

(5) OL L 258, 2012 9 26, p. 21.“